open-index/open-wikipedia-markdown huggingface dataset:
Torre Juche

miniatura
A **Torre do Ideario Juche** ou **Torre Juche** (en chosŏn'gŭl 주체사상탑, hanja 主體思想塔, romanización revisada ''Juche Sasangt'ap*, McCune-Reischauer *Chuch'e Sasangt'ap'') é un monumento situado en Pyongyang, Corea do Norte. Está situada na beira leste do río Taedong, fronte á Praza Kim Il Sung, foi erixida para conmemorar o 70º aniversario de Kim Il Sung e a súa construción finalizou en 1982. Dise que foi deseñada polo fillo de Kim Il Sung, Kim Jong-Il, aínda que entrevistas a exfuncionarios norcoreanos contradín esta afirmación.

A estrutura ten unha altitude de 170 metros con forma de obelisco de catro lados que se van estreitando segundo se ascende. A torre está composta por 25.550 bloques (o máis alto dos cales está feito de granito). O número de bloques representa o número de días de vida de Kim Il Sung, é dicir, 70 anos multiplicado por 365 días (sen contar anos bisestos). A torre está coroada por un facho iluminado de 20 metros de altura e 45 toneladas de peso. É posible subir ata o alto da torre.

Asociada á torre hai unha escultura de 30 metros de altura na que están representadas tres figuras; unha cun martelo, outra cun fouciño e a terceira cunha pluma de escribir; que simbolizan: o "obreiro", o "campesiño" e o "intelectual". Hai seis grupos escultóricos máis pequenos, cada un de 10 metros de altura, que simbolizan outros aspectos da ideoloxía de Kim Il Sung. Tamén preto da torre hai un muro con 82 placas conmemorativas, supóstamente enviadas por estranxeiros adeptos ao réxime. Arredor da torre hai, á súa vez, fontes e xardíns.

O nome da torre provén da ideoloxía Juche, desenvolvida por Kim Il Sung mediante unha combinación de autarquía, autodependencia, tradicionalismo coreano e socialismo.

A pesar de que Pyongyang, a capital de Corea do Norte, sofre acotío apagamentos de luz, a torre permanece sempre acesa como símbolo da fortaleza do réxime.

## Galería de imaxes 

Ficheiro:Pyongyang Juche tower.JPG
Ficheiro:Pyongyang-May-2005.JPG|Vista dende a torre.

## Notas
Thomas Robinson

**Thomas Earl Robinson**, nado o 17 de marzo de 1991 en Washington, D.C., é un xogador americano de baloncesto profesional que xoga no BC Khimki da VTB United League.

## Instituto 
Robinson xogou ó baloncesto no Brewster Academy en Wolfeboro, Nova Hampshire. No seu último ano, fixo 16 puntos, 13 rebotes e 5 tapóns por partido. Era considerado coma o segundo mellor xogador do seu equipo, xusto despois de Charlie Henn, quen era ademais o seu mellor amigo.

## Traxectoria universitaria 
Robinson comezou o seu ano coma júnior e a tempada 2011-2012 coma un dos 50 candidatos ó premio John R. Wooden da pretempada. Xunto ó seu compañeiro de equipo Tyshawn Taylor, esperábase que Robinson se convertera nun dos líderes do equipo de Kansas. O 31 de decembro de 2011, nun partido contra Dakota do Norte, Robinson anotou 30 puntos e capturou 21 rebotes. Foi o primeiro xogador de Kansas en facer 30 puntos e 20 rebotes dende que o fixera Wayne Hightower en 1961 contra Missouri, tras conseguir 36 puntos e 21 rebotes. Ó remate da tempada regular da conferencia Big 12, Robinson foi segundo en dobres-dobres conseguidos, con 22, por detrás de O.D. Anosike do Siena College. Robinson rematou ademais acadando 18 puntos e 11.9 rebotes por partido.

O 4 de marzo de 2012, Robinson foi nomeado Xogador do Ano da Big 12 de 2012, seleccionado polos adestradores. O 5 de marzo de 2012, foi galardoado co premio Associated Press ao Xogador do Ano da Big 12.

O 9 de abril de 2012, Robinson decidiu saltarse o seu último ano universitario, e declarouse elixible para o Draft da NBA de 2012.

## Traxectoria profesional 
O 28 de xuño de 2012, Robinson foi elixido na 5ª posición do Draft da NBA de 2012 polos Sacramento Kings.

O 20 de febreiro de 2013, Robinson foi traspasado ós Houston Rockets xunto a Francisco García e Tyler Honeycutt a cambio de Cole Aldrich, Patrick Patterson e Toney Douglas.

O 10 de xullo de 2013, Robinson foi traspasado ós Portland Trail Blazers a cambio dos dereitos de Kostas Papanikolaou e Marko Todorović, ademais de dúas futuras de eleccións da segunda rolda do Draft.

O 19 de febreiro de 2015, Robinson foi traspasado xunto a Will Barton, Víctor Claver e unha elección da primeira rolda do Draft de 2016 ós Denver Nuggets, a cambio de Arron Afflalo e Alonzo Gee. Tres días máis tarde foi cortado polos Nuggets, sen chegar a xogar ningún partido con eles. O 24 de febreiro de 2015, os Philadelphia 76ers contrataron a Robinson, e fixo o seu debut co equipo ó día seguinte, acadando 7 puntos e 6 rebotes na derrota por 88-104 contra os Milwaukee Bucks.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Biografía nos Kansas Jayhawks
Damian Lillard

**Damian Lamonte Ollie Lillard Sr.**, nado o 5 de xullo de 1990 en Oakland (California), é un xogador de baloncesto profesional estadounidense que xoga nos Milwaukee Bucks da National Basketball Association (NBA).

## Instituto 
Lillard xogou para ó Oakland High school, onde estivo no mellor equipo da liga nas súas tempadas coma júnior e coma sénior. Na súa tempada coma júnior, acadou 20 puntos, 4 rebotes e 4 asistencias por partido; coma sénior, fixo 28 puntos por partido, conseguindo chegar ós 45 puntos nun partido.

## Traxectoria universitaria 
Na tempada 2008-09, o seu primeiro ano no baloncesto universitario, Lillard fixo 11.5 puntos por partido e liderou ós Wildcats a gañar a tempada regular da Big Sky Conference. Foi nomeado Freshman do Ano e foi incluído no primeiro equipo de toda a conferencia, sendo o primeiro freshman en facelo dende Rodney Stuckey en 2006.

Coma sophomore, Lillard levou o seu xogo a un nivel máis alto. Aumentou a súa anotación a 19.9 puntos por partido e liderou de novo ós Wildcats para gañar a conferencia na tempada regular. Ó remate da tempada, Lillard foi nomeado Xogador do Ano da Big Sky Conference e foi mención honorífica do equipo All-American por Associated Press.

Na tempada 2010-11, Lillard tivo de novo un gran comezo. Porén, a súa tempada durou menos do previsto debido a unha lesión nun dos seus pés cando se levaban nove partidos disputados. Ata ese intre, Lillard lideraba a Big Sky Conference con 19.7 puntos por partido antes de que a súa lesión o apartara durante o resto do ano.

Na 2011-12, coma júnior, Lillard liderou ós Wildcats a unha marca de 14-2. Ademais foi o líder en anotación en todo o país durante case toda a tempada, con 24.5 puntos por partido ó remate da mesma. Os seus esforzos lle deron a súa terceira inclusión no primeiro equipo da conferencia e o seu segundo premio ó Xogador do Ano da Big Sky. Ademais, foi finalista do Premio Bob Cousy. Pouco despois do remate da tempada, Lillard decidiu saltarse o seu ano coma sénior e declarouse elixible para o Draft da NBA de 2012. Lillard rematou a súa traxectoria universitaria sendo o segundo maior anotador da historia de Weber State con 1.934 puntos, e o quinto da historia da Big Sky.

## Traxectoria profesional 
O 28 de xuño de 2012, Lillard foi elixido na 6ª posición do Draft da NBA de 2012 polos Portland Trail Blazers. No seu debut cos Blazers o 31 de outubro e 2012 contra os Los Angeles Lakers, Lillard anotou 23 asistencias e repartiu 11 asistencias, converténdose no terceiro xogador da historia da liga en debutar facendo 20 puntos e 10 asistencias, despois de Oscar Robertson e Isiah Thomas.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Cela, Agüeira, Becerreá

**Cela** é un lugar da parroquia de Agüeira no concello lugués de Becerreá na comarca dos Ancares. Segundo o IGE, en 2011 tiña 4 habitantes (2 homes e 2 mulleres).

## Lugares e parroquias 
### Lugares de Agüeira 
### Parroquias de Becerreá 
## Notas
Becerreá, Becerreá, Becerreá

**Becerreá** é unha vila da parroquia de Becerreá no concello lugués de Becerreá na comarca dos Ancares. Segundo o IGE, en 2011 tiña 1431 habitantes (705 homes e 726 mulleres). É a capital do concello ao que lle dá nome.

## Lugares e parroquias
### Lugares de Becerreá
### Parroquias de Becerreá
## Notas 
## Véxase tamén 
### Outros artigos 
* Lugares de Becerreá
Ribas, Cadoalla, Becerreá

**Ribas** é un lugar da parroquia de Cadoalla no concello lugués de Becerreá na comarca dos Ancares.

## Lugares e parroquias 
### Lugares de Cadoalla 
### Parroquias de Becerreá 
## Véxase tamén 
### Outros artigos 
* Lugares de Becerreá
Julia Ormond

**Julia Karin Ormond**, nada o 4 de xaneiro de 1965 en Epsom, Surrey, é unha actriz inglesa de cinema, televisión e teatro.

## Filmografía 
**Traffik* (1989) (miniserie)
**Stalin* (1992)
**Young Catherine* (1991)
**The Baby of Mâcon* (1993)
**Captives* (1994)
**Nostradamus* (1994)
**Legends of the Fall* (1994)
**First Knight* (1995)
**Sabrina* (1995)
*''Smilla's Sense of Snow* (1997)
**The Barber of Siberia* (1998)
**Animal Farm* (1999) (voz)
**The Prime Gig* (2000)
**Varian's War* (2001) 
**Resistance* (2003)
**Iron Jawed Angels* (2004) 
**Beach Girls* (2005)
**Inland Empire* (2006)
**I Know Who Killed Me* (2007)
**Surveillance* (2008)
**Che* (2008)
**Kit Kittredge: An American Girl* (2008)
**The El Escorial Conspiracy* (2008)
**O curioso caso de Benjamin Button* (2008)
**CSI: NY* (2008–09) 
**Temple Grandin* (2010) 
**Law & Order: Criminal Intent* (2011) 
**My Week with Marilyn* (2011)
**Mad Men'' (2012)

## Véxase tamén 
### Ligazóns externas 
*Ficha na IMDb
Harrison Barnes

**Harrison Bryce Jordan Barnes**, nado o 30 de maio de 1992 en Ames, Iowa, é un xogador americano de baloncesto profesional que xoga nos Sacramento Kings da National Basketball Association (NBA).

## Traxectoria universitaria 
Barnes anotou 21 puntos no seu debut con North Carolina nun partido de exhibición nas Bahamas contra os Commonwealth Bank Giants. UNC gañou o partido por 130-87. O 1 de novembro de 2010, Barnes foi incluído no equipo All-American da pretempada por Associated Press. Foi o primeiro xogador de primeiro ano en recibir esta honra. No seu debut oficial con North Carolina, anotou 14 puntos e capturou 4 rebotes contra Lipscomb. Conseguiu o seu primeiro dobre-dobre o 11 de decembro de 2010 na vitoria por 96-91 contra a Universidade de Long Beach State, ó conseguir 19 puntos e 10 rebotes.

Barnes conseguiu a maior anotación da súa carreira universitaria contra Clemson o 12 de marzo de 2011, ó anotar 40 puntos, ademais de capturar 8 rebotes. Ademais, os 40 puntos de Barnes foron o maior número de puntos anotados por un xogador de primeiro ano nun partido do Torneo da ACC. O 18 de abril de 2011, Barnes anunciou a súa intención de xogar de novo para North Carolina na súa tempada coma sophomore.

## Traxectoria profesional 
O 28 de xuño de 2012, Barnes foi elixido na 7ª posición do Draft da NBA de 2012 polos Golden State Warriors.

O 9 de xullo de 2016, Barnes asinou un contrato por catro anos e 94 millóns de dólares cos Dallas Mavericks.

O 6 de febreiro de 2019, Barnes foi traspasado ós Sacramento Kings a cambio de Zach Randolph e Justin Jackson.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com  
* Biografía en North Carolina
Mariló Montero

**María Dolores Leonor Montero Abárzuza**, máis coñecida como **Mariló Montero**, nada en Lizarra (Navarra) o 28 de xullo de 1965, é unha xornalista e presentadora de televisión española. Actualmente presenta o programa matinal *La mañana de La 1* en Televisión Española.

## Traxectoria 
Inicia a súa traxectoria profesional en Costa Rica (onde estudara Maxisterio), debutando no Canal-2 Univisión de televisión.

Regresa a España en 1989 para traballar xunto a Jesús Hermida no espazo de Televisión Española *A mi manera*. Compaxina ese labor con colaboracións en Antena 3 Radio.

Un ano despois conduce en Telemadrid o espazo *Verano 90*, xunto a Agustín Bravo, e inmediatamente despois é fichada por Telecinco, onde traballa como redactora en *Informativos Telecinco*, dirixido por Luis Mariñas.

O seu seguinte proxecto é a coordinación do espazo *Encantada de la vida* (1993), que presentaba Concha Velasco.

A mediados da década de 1990 instálase en Sevilla, onde conduce os espazos *Andalucía directo*, *Noticias Uno* e, ata xuño de 2008 o programa de debate *Mejor lo hablamos*.

En xuño de 2009 regresa a Televisión Española para facerse cargo do programa matinal *La mañana de La 1*.

## Vida persoal 
Casada, desde o 28 de setembro de 1991, co xornalista Carlos Herrera, con quen tivo dous fillos, Alberto e Rocío. En maio de 2011 decidiron pór fin á súa relación, de forma pública comunicándoo á prensa.

## Premios 
* Antena de Oro 2007.
* Micrófono de Oro 2012.

## Notas 
## Véxase tamén 
### Ligazóns externas 
* Ficha en IMDb 
* Entrevista no xornal *El Mundo* 
* Artigo sobre a periodista no xornal *Noticias de Navarra*, de 31 de decembro de 2009 
* [Ficha na Revista *Diez Minutos*](http://www.diezminutos.es/famosos_corazon/entrevistas_famosos_corazon/entrevista_a_marilo_montero/(image)/14)
Espejo público

***Espejo público*** é un programa de televisión emitido pola cadea española Antena 3. Foi estreado o 17 de outubro de 1996, inicialmente como programa semanal de reportaxes de actualidade. Desde o 11 de decembro de 2006 vén emitindo diariamente como un magazine matinal, presentado por Susanna Griso.

## Historia 
### Primeira etapa 
*Espejo público* estreouse o 17 de outubro de 1996, inicialmente como un programa de reportaxes, que se emitía semanalmente, os domingos, dirixido e presentado por Pedro Piqueras. En outubro de 1998 este foi relevado por Roberto Arce, ata agosto de 2002. En setembro dese ano a xornalista Sonsoles Suárez converteuse na presentadora, mentres que Julián Nieto fíxose cargo da dirección en novembro de 2003. En ocasións puntuais, outras xornalistas como Lourdes Maldonado, Lydia Balenciaga e Soledad Arroyo conduciron tamén o espazo.

O 28 de outubro de 2006 emitiuse por última vez neste formato, tras anunciarse que o programa sería reconvertido nun magacín matinal en substitución de *Ruedo ibérico*. Inicialmente, estaba previsto que o mesmo equipo e a presentadora, Sonsoles Suárez, continuasen á fronte do espazo, aínda que finalmente esta sería substituída por Susanna Griso.

Durante esta primeira década en antena, o programa mantivo unha de cota de pantalla media do 21% cultivando, así mesmo, varios recoñecementos como tres premios Antena de Ouro e dous TP de Ouro.

### Segunda etapa 
*Espejo público* regresou á televisión o 11 de decembro de 2006, cun cambio absoluto de formato. Pasou a ser un programa de información xeral, en formato de magacín colector, conservando do programa orixinal tan só o nome. Baséase na actualidade, combinando prensa rosa cun xornalismo serio.

Emítese na actualidade polas mañás de luns a venres e está presentado por Susanna Griso coa colaboración de Albert Castillón, Alfonso Egea e Roberto Leal.

O 16 de xuño de 2011 *Espejo público* alcanzou a cifra de 1.000 programas en antena.

Durante os veráns de 2012 e 2013 o programa é conducido por Sandra Daviú e Roberto Leal.

### Colaboradores 
* Ramón Arangüena (2006-2011)
* Ignacio Camacho.
* Pilar Cernuda.
* José Oneto.
* Antonio Casado.
* Alfonso Egea.
* Albert Castillón.
*Romina Belluscio
* Miguel Temprano
* Carmen Ro.
* Bárbara Rey (2010- 2011)
* Erika Alonso (2008)
* Gema López.
* Ángela Portero.
* Rosa Villacastín.
* Massiel.
* Antonio Rossi.
* Jesús Mariñas.
* Ángel Antonio Herrera.
* Isabel Sartorius (2010-2011)

## Véxase tamén 
### Ligazóns externas 
* Sitio web oficial
Sleeping Beauty (filme de 1959)

***Sleeping Beauty*** é un filme de Disney dirixido por Clyde Geronimi, Les Clark, Eric Larson e Wolfgang Reitherman que se estreou en 1959. Baséase no conto *A Bela Dormente* (*La Belle au bois dormant*) de Charles Perrault.

## Sinopse 
Dous reis agardaban con alegría o nacemento da súa primeira filla, á que van chamar Aurora. Para celebralo, organizaron unha festa á que convidaron a tódolos habitantes do reino. Pero esqueceron convidar a malvada meiga Maléfica que, anoxada, lanzou un terrible feitizo sobre a princesa: o día que cumprise dezaseis anos, pincharía un dedo co fuso dunha roca de fiar e morrería. Pero as súas tres fadas madriñas descobren un xeito de romper o maleficio: non morrerá, permanecerá durmida ata que un valente príncipe a bique.

## Personaxes 
* Mary Costa como Princesa Aurora/Bela dormente 
* Eleanor Audley como Maléfica
* Verna Felton como Flora e Raíña Leah
* Barbara Jo Allen como Fauna
* Barbara Luddy como Primavera
* Bill Shirley como Príncipe Phillip
* Taylor Holmes como Rei Stefan
* Bill Thompson como Rei Hubert
* Marvin Miller como Narrador
* Candy Candido, Pinto Colvig, e Bill Amsbery como Servos de Maléfica 
* Dallas McKennon como Bufo

## Galardóns e nomeamentos 
*1959: Nomeada ó Oscar: Mellor banda sonora (Musical).

## Notas 
## Véxase tamén 
### Outros artigos 
**A Bela Dormente* (conto)
* Castelo da Bela Dormente
### Ligazóns externas 
*Ficha na IMDb 
*Ficha en Filmaffinity
Esta mañana

***Esta mañana*** foi un programa de televisión, emitida por La 1 de Televisión Española en horario matinal entre o 24 de marzo de 2008 e o 11 de xullo de 2009.

## Formato 
Foi un espazo programado en horario matinal de luns a venres para substituír a *Por la mañana*, que presentaba Inés Ballester debido aos seus baixos índices de audiencia.

O programa, inicialmente foi presentado por Pepa Bueno, sendo o seu contido de servizo público, con información social e política, así como faladoiros e reportaxes de actualidade.

En xullo de 2008 produciuse unha substitución na presentación, tomando as rendas do programa a xornalista Inmaculada Galván, procedente de Telemadrid, acompañada de Alipio Gutiérrez e Javier Gallego.

## Audiencias 
Os escasos índices de audiencia na súa última etapa (10'3% de cota de pantalla nalgúns programas e unha media do 12'5%) propiciaron a cancelación do espazo, que foi substituído por *La mañana de La 1*, con Mariló Montero.

## Notas 
## Véxase tamén 
### Outros artigos 
*La mañana de La 1
Sissy Spacek

**Mary Elizabeth Spacek**, nada o 25 de decembro de 1949 en Quitman, Texas, é unha actriz e cantante estadounidense.

## Filmografía 
## Discografía 
### Álbums musicais 
### Sinxelos 
## Véxase tamén
Tour de Francia 2012

O **Tour de Francia 2012** foi a 99ª edición da carreira ciclista máis importante do mundo. O seu percorrido comezou o 30 de xuño na cidade belga de Liexa e rematou o 22 de xullo en París.

Os equipos participantes foron 22, 18 deles de categoría UCI ProTour (primeira división do ciclismo) e os outros 4 de categoría UCI Profesional Continental, convidados pola organización da carreira. O número de ciclistas participantes foi polo tanto de 198 (9 por equipo).

A carreira presentou as ausencias salientables de Alberto Contador (sancionado pola UCI por dopaxe) e Andy Schleck (cunha fractura no óso sacro). Ningún ciclista galego participou nesta edición.

O autraliano Cadel Evans presentábase na carreira coa misión de defender a vitoria acadada na edición 2011, pero non foi quen de conseguilo. O británico Bradley Wiggins acadou o seu primeiro triunfo nun Tour de Francia e nunha das grandes voltas, dominando con autoridade as dúas contra o reloxo longas, e axudado por un potente equipo, o Sky, no que tamén salientou Chris Froome, que rematou a carreira no segundo posto da clasificación xeral. Terceiro foi o italiano Vincenzo Nibali.
## Equipos participantes 
## Etapas 
## Clasificación xeral 
[180px|miniatura|dereita|[Bradley Wiggins.]]
A seguinte táboa amosa as dez primeiras posicións da clásificación xeral tralo remate do Tour 2012:

37 corredores non puideron rematar a carreira, a maioría deles por mor das caídas. Entre os malpocados mais salientables estiveron o canadense Ryder Hesjedal, quen viña de vencer no Giro de Italia 2012; o asturiano Samuel Sánchez, candidato ó podio de París; e o triplo campión do mundo Óscar Freire, con 3 costelas rotas e un pulmón perforado. Por outra banda, o luxemburgués Frank Schleck retirouse da carreira despois de coñecerse que dera positivo nun dos controis antidopaxe.
## Véxase tamén 
### Ligazóns externas 
* Páxina web oficial do Tour de Francia 
* Clasificacións do Tour de Francia, en Marca 
* Ciclistas participantes
Campo de Árbore, Cascallá, Becerreá

**Campo de Árbore** é un lugar da parroquia de Cascallá no concello lugués de Becerreá na comarca dos Ancares. Segundo o IGE, en 2011 tiña 4 habitantes (2 homes e 2 mulleres).

## Lugares e parroquias 
### Lugares de Cascallá 
### Parroquias de Becerreá 
## Notas
Pepa Bueno

**María José Bueno Márquez**, máis coñecida como **Pepa Bueno**, nada en Badaxoz en 1964, é unha xornalista española, presentadora de televisión e radio.

## Traxectoria 
Comeza a súa carreira profesional nos servizos informativos de Radio Nacional de España-Estremadura, de onde pasou, como xefa de informativos a RNE-Aragón, á vez que colabora co xornal *Diario 16*.

Tras pasar pola xefatura de informativos en Madrid da emisora de radio pública, en 1991 incorpórase a Televisión Española e, concretamente, ao seu Centro Territorial en Andalucía, onde presentou e dirixiu o informativo rexional. Máis tarde fixo o propio no Centro Territorial de Madrid.

En setembro de 1996 asume a subdirección e copresentación, xunto a Jose Toledo, do programa de actualidade *Gente*. Durante case oito anos aparece diariamente na pequena pantalla, dando noticia da crónica de sucesos acaecida no país.

Tras o nomeamento de Fran Llorente como director dos servizos informativos de TVE, é seleccionada para substituír a Luis Mariñas no programa diario de entrevistas e actualidade política *Los desayunos de TVE*, labor que desempeñou entre 2004 e 2009. Entre marzo e xuño de 2008, ademais, conduciu o magacín matinal *Esta mañana* na mesma cadea.

Ocasionalmente escribe artigos de opinión en *El Periódico de Catalunya*.

Colabora activamente coa Asociación Escola para Todas, un ente sen ánimo de lucro e cuxo principal obxectivo céntrase na escolarización de nenas en Camboxa. Pepa Bueno é embaixadora de Escola para Todas de Marie Claire.

En setembro de 2009 fíxose cargo da segunda edición do Telediario en TVE, en substitución de Lorenzo Milá.

A partir do 2 de setembro de 2012 presenta xunto con Gemma Nierga o programa líder das mañás da radio española *Hoy por hoy* da Cadena SER.

## Premios 
* La Sabina de Prata (1996), polo Club de Opinión *La Sabina* de Zaragoza.
* Micrófono de Oro (2008), por *Los desayunos de TVE*.
* Medalla de Estremadura (2009)
* Premio Francisco Cerecedo de Periodismo (2010), da Asociación de Periodistas Europeos.

## Notas 
## Véxase tamén 
### Ligazóns externas 
* Blog de Pepa Bueno en rtve.es
Todón

O topónimo **Todón** pode referirse a:

;En Galiza
***Todón**, lugar da parroquia de Cascallá, no concello de Becerreá;
***Todón**, lugar da parroquia de Narla, no concello de Friol.
Ana Pastor

**Ana Pastor** pode referirse a:
* **Ana Pastor Julián** (1957-), política española que realizou parte da súa vida profesional en Galicia.
* **Ana Pastor García** (1977-), xornalista española.
Terrence Ross

**Terrence James Elijah Ross**, nado en Portland (Oregón) o 5 de febreiro de 1991, é un ex xogador estadounidense de baloncesto profesional.

## Instituto 
Ross xogou no Jefferson High School en Portland os seus dous primeiros anos de instituto. Coma sophomore, Ross gañou o premio Oregon 5A ó Xogador do Ano, tras liderar a Jefferson a gañar o primeiro de tres campionatos de estado consecutivos. Pasou o súa tempada coma júnior na Montrose Christian School en Rockville, Maryland. Ross volveu ó Jefferson High School no seu derradeiro ano, pero non xogou ó baloncesto. O 1 de abril de 2012, Ross decidiu declararse elixible para o Draft da NBA de 2012.

## Traxectoria profesional 
O 28 de xuño de 2012, Ross foi elixido na 8ª posición do Draft da NBA de 2012 polos Toronto Raptors.

O 14 de febreiro de 2017, Ross foi traspasado xunto a unha elección da primeira rolda do Draft de 2017 ós Orlando Magic a cambio de Serge Ibaka.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
A Aira, Rendar, O Incio

**A Aira** é un lugar da parroquia de Rendar no concello do Incio, na comarca de Sarria. 

## Lugares e parroquias 
### Lugares de Rendar 
### Parroquias do Incio
Selección de fútbol do País Vasco

A **selección de fútbol do País Vasco** (en ) é un equipo de carácter non oficial organizado pola Federación Vasca de Fútbol, a entidade privada sen ánimo de lucro que xestiona o fútbol no ámbito do País Vasco. A selección acolle a xogadores de todos os territorios vascos, nados na Comunidade Autónoma Vasca, en Navarra ou no País Vasco francés.

Carece de recoñecemento por parte da FIFA, pois os seus estatutos (artigo 10) estipulan que para que unha selección poida participar en competicións internacionais oficiais debe ou ben representar a un estado independente ou ter autorización expresa da federación do país correspondente (neste caso da Federación Española de Fútbol). É por este motivo que só disputa partidos amigábeis.

Durante a Segunda República xogou baixo as denominacións de **Vasconia** e **Euzkadi**. Trala caída do franquismo levou os nomes de "selección de Euzkadi" ou "de **Euskadi**". En 2007 cambiou a súa denominación a "selección de **Euskal Herria**"(en éuscaro *Euskal Herriko Selekzioa*), retomando en 2008, non sen polémica, o antigo nome de "selección de Euskadi".

## Notas
Gabriel Byrne

**Gabriel James Byrne**, nado en Dublín o 12 de maio de 1950, é un actor, director de cine, produtor e escritor irlandés.

## Filmografía 
## Véxase tamén
Simon Poulsen

**Simon Busk Poulsen**, nado o 7 de outubro de 1984 en Sønderborg, é un futbolista dinamarqués. Xoga de defensa e actualmente non ten equipo.

## Palmarés 
* **Primeira División de Dinamarca**: 2004–05
* **Eredivisie**: 2008–09

## Ligazóns externas 
* Datos do xogador en national-football-teams.com
Ácido mevalónico

O **ácido mevalónico** é un composto orgánico moi importante que intervén no metabolismo de terpenos e esteroides, como o colesterol. O anión do ácido mevalónico é o que predomina aos pHs celulares e recibe o nome de **mevalonato**. O nome do composto deriva dunha contracción do nome dihidroximetilvalerolactona. Tamén ten unha grande importancia farmacéutica. Fármacos como as estatinas, fan parar a produción de mevalonato ao inhibir a HMG-CoA redutase, polo que inflúen na síntese de colesterol.

O ácido mevalónico ten 6 carbonos un grupo carboxilo e dous grupos OH. É moi soluble en auga e en solventes polares. Existe en equilibrio coa súa lactona, chamada mevalonolactona, formada por condensación interna do seu alcohol terminal co seu grupo carboxilo. O ácido mevalónico é quiral, e só o seu enantiómero 3*R* é bioloxicamente activo.

## Metabolismo 
O ácido mevalónico é un precursor na ruta biosintética denominada vía do mevalonato, por medio da cal se sintetizan os terpenos e esteroides. O ácido mevalónico é o precursor primario do isopentenil pirofosfato (IPP), que á súa vez é o composto base para a síntese de todos os terpenoides.

Para a síntese do mevalonato nas células necesítase acetil-CoA. Fórmase primeiro acetoacetil-CoA, despois β-hidroxi-β-metilglutaril-CoA (HMG-CoA), que posteriormente se reduce coa intervención do NADPH e libera o coencima A, orixinando o mevalonato. O encima que intervén nesta reacción final é a HMG-CoA redutase que se illa dos microsomas citosólicos, que controla a síntese de esteroides como o colesterol, xa que o mevalonato formado seguirá a ruta de síntese do colesterol orixinando primeiro mevalonato 5-fosfato con gasto de ATP en reacción catalizada pola mevalonato quinase.

900px|Síntese do mevalonato. Por orde: acetil-CoA, acetoacetil-CoA, β-hidroxi-β-metilglutaril-CoA e ácido mevalónico.

Existe unha segunda HMG-CoA redutase, presente nas mitocondrias do fígado, que non produce mevalonato senón acetil-CoA e acetoacetil-CoA, que orixina os corpos cetónicos.

[500px|miniatura|dereita|[Vía do mevalonato.]]

## Notas
Arco, O Cereixal, Becerreá

**Arco** é un lugar da parroquia do Cereixal no concello lugués de Becerreá na comarca dos Ancares. Segundo o IGE, en 2011 tiña 11 habitantes (5 homes e 6 mulleres).

## Lugares e parroquias 
### Lugares do Cereixal 
### Parroquias de Becerreá 
## Notas 
## Véxase tamén 
### Outros artigos 
* Lugares de Becerreá
Erich Mielke

**Erich Fritz Emil Mielke**, nado o 28 de decembro de 1907 en Berlín e finado o 21 de maio de 2000 na mesma cidade, foi un destacado membro do Partido Comunista da República Democrática de Alemaña.

Trala dimisión de Ernst Wollweber foi nomeado ministro de Seguridade Estatal da RDA, sendo polo tanto un dos principais responsábeis do aparello policial e de intelixencia da República, a Stasi.

No ano 1993 foi condenado a seis anos de prisión pola suposta participación na República de Weimar dun atentado que supuxo a morte de dous oficiais de policía prusianos no ano 1931 durante os convulsos anos que precederon á chegada ao poder de Adolf Hitler, a condena fundamentouse sobre os procesos que tiveron lugar despois do 1933, e xa baixo a influencia nacionalsocialista.
Ernst Wollweber

**Ernst Friedrich Wollweber**, nado o 29 de outubro de 1898 en Hannoversch-Münden (Baixa Saxonia) e finado o 3 de maio de 1967, foi Ministro de Seguridade Estatal da República Democrática Alemá entre os anos 1953 e 1957.

Membro da Kaiserliche Marine, Armada Imperial Alemá do Segundo Reich, serviu en submarinos durante a primeira guerra mundial. No ano 1918 participa no levantamento de Kiel, de inspiración bolxevique, a cargo da mariña alemá que sería o comezo da Revolución de Novembro e que remataría co derrocamento da Monarquía e o fin da primeira guerra mundial.

Comeza a militar no Partido Comunista de Alemaña no ano 1919, formando parte do seu Comité Central a partir de 1921 e o Secretario Político de Hesse. Tras unha breve detención en 1928 é escollido representante no Parlamento Federal de Prusia, cargo que ocupa ata 1932, e entre ese ano e 1933 no Reichtag.

Tras a vitoria do Nacionalsocialismo exiliase en Leningrado.

Entre os anos 1937 e 1939 participa na chegada a España de armas procedentes da URSS durante a Guerra Civil Española.

En 1940 é detido en Suecia e condenado a tres anos de prisión, pero grazas á súa nacionalidade soviética en lugar de ser deportado á Alemaña Nazi regresou a URSS en 1944.

Tralo fin da segunda guerra mundial regresa a Alemaña para militar no Partido Socialista Unificado de Alemaña. Tras varios cargos na República Democrática Alemá faise cargo no ano 1953 do Ministerio de Seguridade do Estado, a Stasi, substituíndo a Wilhelm Zaisser.

No ano 1957 é obrigado a dimitir do seu cargo tras enfrontamentos con Walter Ulbricht e Erich Honecker, ocupando o seu lugar Erich Mielke. Un ano despois abandona o Comité Central do Partido Socialista Unificado de Alemaña.

## Véxase tamén
### Ligazóns externas
*Biografía de Ernst Wollweber
*http://www.forosegundaguerra.com/viewtopic.php?t=4620
*[Artigo de El País(https://gl.wikipedia.org/wiki/El_Pa%C3%ADs)]
Taumarqueotas

Os **taumarqueotas** ou ***Thaumarchaeota*** (en grego "arqueas marabillosas") son un novo filo recentemente proposto de Archaea, que comprende só catro especies: *Nitrosopumilus maritimus*, *Cenarchaeum symbiosum*, *Nitrososphaera viennensis*, e *Nitrososphaera gargensis* (e hai varias especies máis propostas para ser incluídas no grupo). Todos os organismos deste grupo descubertos ata agora son oxidantes de amoníaco quimiolitoautótrofos e crese que poden desempeñar un importante papel nos ciclos bioxeoquímicos como o ciclo do nitróxeno e o do carbono.

O filum foi proposto en 2008 baseándose en datos filoxenéticos, como as secuencias dos xenes dos ARN ribosómicos destes organismos, e a presenza dunha forma de topoisomerase de tipo I que se pensaba que só existía en eucariotas. Esta asignación foi confirmada por posteriores análises publicadas en 2010 que examinaron os xenomas das arqueas oxidantes de amoníaco *Nitrosopumilus maritimus* e *Nitrososphaera gargensis*, que concluíron que estas especies formaban unha liñaxe distinta, que incluía tamén a *Cenarchaeum symbiosum*, que foi o primeiro membro dos que hoxe son Thaumarchaeota que foi descrito.

O *Cenarchaeum symbiosum* (orde Cenarchaeales) atopouse vivindo en simbiose cunha esponxa mariña. Esta especie pensábase que estaba emparentada con especies de Crenarchaeota non termofílicas que habitan en diversos ambientes terrestres e mariños. Agora inclúese en Thaumarchaeota. Esta especie crece ben a 10&nbsp;°C.

En 2005, publicáronse as evidencias do cultivo de *Nitrosopumilus maritimus*, que é un organismo que oxida o amoníaco illado dun tanque dun acuario mariño, que crece a 28&nbsp;°C. Pensouse inicialmente que era un Crenarchaeota "de baixa temperatura".

## Notas
Gran Premio de Mónaco de 1993

O **Gran Premio de Mónaco de 1993** foi unha carreira de Fórmula Un celebrada o 23 de maio de 1993 no Circuíto de Mónaco en Monte Carlo, Mónaco. Foi a sexta carreira do Campionato do Mundo de pilotos de .

## Resumo 
Prost logrou a pole por diante de Schumacher, Senna, Hill, Alesi e Patrese. Prost saíu antes de tempo e Berger adiantou a Patrese. A orde foi: Prost, Schumacher, Senna, Hill, Alesi e Berger. A continuación, Prost foi penalizado pola saída cun stop and go. Foi na volta 12, pero parouselle o coche cando estaba tratando de saír. Finalmente, o problema resolveuse, pero perdeu unha volta e quedou no posto 22. Schumacher, líder, adiantouse comodamente, de súpeto comezou a ir máis lento por culpa dun problema hidráulico na volta 33 e retirouse. O principal aliciente foi a remontada de Prost a pesar da dificultade dos adiantamentos no circuíto urbano de Mónaco. No momento das paradas, non houbo cambios nos 6 primeiros, Prost foi o máis beneficiado subiu do posto 10 ao 7. Pasou a ser 6º e entrar nos puntos cando o motor Patrese fallou na volta 54. Prost pasou a Fittipaldi acadando o quinto lugar pouco despois. Na volta 71, Berger atacou a Hill e houbo contacto. Hill, continuou pero Berger, abandonou. Senna gañou por diante de Hill, Alesi, Prost, Fittipaldi e Brundle.

## Clasificación 
### Cualificación 
### Carreira 
## Notas 
* **Líder por volta:** Alain Prost 11 (1-11), Michael Schumacher 21 (12-32), Ayrton Senna 46 (33-78)
* **Récords:** Esta foi a sexta vitoria de Ayrton Senna neste Gran Premio, arrebatando o récord de Graham Hill de vitorias neste circuíto, establecido 28 anos antes.

## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos da clasificación.

## Notas 
## Véxase tamén 
### Ligazóns externas
Street Kings

***Street Kings*** é un filme estadounidense dirixido por David Ayer que se estreou no 2008.

## Sinopse 
Tom Ludlow (Keanu Reeves) é un veterano policía dos Ánxeles que está pasando o peor momento da súa vida trala morte da súa muller. Cando unhas probas o implican na execución dun compañeiro, Tom verase obrigado a ir contra todo o que coñeceu no corpo ata agora, cuestionándose a lealdade de todos e cada un dos que o rodean.

## Personaxes 
* Keanu Reeves como Detective Tom Ludlow
* Forest Whitaker como Capitán Jack Wander
* Hugh Laurie como Capitán James Biggs
* Chris Evans como Detective Paul Diskant
* Jay Mohr como Sarxento Mike Clady
* Terry Crews como Detective Terrence Washington
* Naomie Harris como Linda Washington
* Martha Higareda como Grace Garcia
* John Corbett como Detective Dante Demille
* Amaury Nolasco como Detective Cosmo Santos
* Clifton Powell como Sarxento Green
* Cedric the Entertainer como Winston alias "Scribble"
* Common como Sheriff corrupto
* Cle Shaheed Sloan como LeShawn
* Noel Gugliemi como Quicks
* Game como Grill
* Daryl Gates como Xefe Gates
* Angela Sun como Julie Fukashima
* Michael Monks como Patoloxista
* Kenneth Choi como Xefe de Kim
* Walter Wong como Thug Kim

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Azerbaidján nos Xogos Olímpicos

**Azerbaidján** participou por primeira vez nos **Xogos Olímpicos** como país independente en 1996, e mandou atletas para competiren en todos os Xogos desde entón. Anteriormente, os atletas do país competiron como parte da Unión Soviética de 1952 a 1988, e tras a disolución da Unión Soviética, o Azerbaidján formou parte do Equipo Unificado en 1992.

Atletas do país xa gañaron 56 medallas nos Xogos Olímpicos de Verán. O país nunca gañou medallas nos Xogos Olímpicos de Inverno. O Comité Olímpico Nacional de Azerbaidján foi creado en 1992 e recoñecido polo COI en 1993. A súa última gran competición foi nos Xogos Olímpicos de Inverno de 2018.

En 2016, Azerbaidján converteuse nun dos dous únicos países (sendo o outro o Reino Unido, tamén entre 2000 e 2016) en incrementar o número de medallas en cinco Xogos consecutivos. O éxito do equipo de Azerbaidján nos Xogos de 2016 débese principalmente á participación de cidadáns naturalizados, xa que 12 das 16 medalllas logradas por Azerbaidján neses Xogos foron conseguidas por deportistas nados fóra do país (principalmente en Rusia, Ucraína, Belarús e Irán).

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
## Notas 
## Véxase tamén 
### Outros artigos 
* Comité Olímpico Nacional de Azerbaidján

### Ligazóns externas 
* Olympic Medal Winners na páxina do Comité Olímpico Internacional 
* National Olympic Committee of the Azerbaijani Republic na páxina do Comité Olímpico Internacional
A Venda de Cruzul, Cruzul, Becerreá

**A Venda de Cruzul** é un lugar da parroquia de Cruzul no concello lugués de Becerreá na comarca dos Ancares. Segundo o IGE en 2011 tiña 18 habitantes (9 homes e 9 mulleres).
## Toponimia
O lugar recibe o seu nome pola presenza dunha fonda na estrada de Madrid á Coruña (posterior N-VI).

## Lugares e parroquias
### Lugares de Cruzul
### Parroquias de Becerreá
## Notas
Alcoa

miniatura|300px|dereita|Balsa de decantación e tubaxes da factoría de Xove.
miniatura|300px|dereita|Zona da factoría en terreo de Xove.
**Alcoa Inc.** (acrónimo de **Aluminum Company of America**) é unha empresa multinacional de base estadounidense fundada en 1888, que na actualidade ten dúas factorías en Galicia, na Coruña e na Mariña lucense, no concello de Xove. Esta factoría é coñecida como Alúmina-Aluminio ou Alcoa-San Cibrao, por estar a entrada no lugar de San Cibrao (Cervo), pero tributa en Xove por estar en terreo dese concello a administración.

Alcoa é o terceiro maior produtor mundial de aluminio, tras Río Tinto Alcan e a rusa Rusal.

## Historia 
Nada en 1888 como Pittsburgh Reduction Company, en 1907 pasa a chamarse Aluminum Company of America. O acrónimo **Alcoa** foi empregado en 1910, e en 1998 foi adoptado como o nome oficial da empresa.

## Alcoa en España
En 1998 mercou parte das instalacións da INI adicadas á fabricación de aluminio Inespal, pasando a chamarse a súa sección en España Alcoa-Inespal, con centros de produción en:
* San Cibrao (dende o 1977, con 512 cubas de electrolise)
* A Coruña (anuncio de peche en 2018)
* Avilés (anuncio de peche en 2018)

### Alcoa en Galicia 
#### San Cibrao 
En San Cibrao, Cervo, a empresa Inespal construíu unha factoría alumineira que comezou a funcionar no 1979. No 1997, coa privatización de Inespal, a multinacional Alcoa fíxose coas instalacións. Promovida por Endasa e Alugasa dende o 1974, en xaneiro de 1979 entraron en funcionamento só 32 cubas electrolíticas, aínda que coa previsión de ter 512 cubas en funcionamento en dúas series, para unha produción de ata 270 000 toneladas de aluminio líquido ó ano, e 4 megatoneladas de alúmina. No 1997 era a terceira planta do mundo en canto á produción de aluminio.

Aínda que se fala de Alcoa-S. Cibrao, por localizarse en dito lugar a entrada principal á fábrica, ó ser o lugar onde se localiza a administración territorio de Xove, é alí onde tributa.

O seu porto, con dous diques de arredor dun quilómetro cada un, é o maior da costa lucense. Nel descárgase a bauxita que alimenta o complexo, e ten un peirao auxiliar para alúmina.

##### Balsa de lodos 
A factoría de S. Cibrao ten unha enorme balsa de lodos vermellos que supón un problema medioambiental grave, tanto na actualidade como de cara ó futuro.

A comezos de 2026 está en marcha unha ampliación da altura da balsa de 100 m (capacidade de depósito de 42 millóns de metros cúbicos) a 104 m, estando en marcha a petición para seguir ampliando ate os 110 m de altura, o que ten provocado rexeitamento social e científico. Este proxecto engadiría outros 5 Mm3 de capacidade, o que segundo a empresa abondaría para chegar funcionando ate 2035.

## Notas
## Véxase tamén
### Outros artigos
* Alclad
### Ligazóns externas
*Sitio web da empresa
As Cabanas, Fontarón, Becerreá

**As Cabanas** é un lugar da parroquia de Fontarón no concello lugués de Becerreá na comarca dos Ancares. Segundo o IGE, en 2018 tiña cinco habitantes (dous homes e tres mulleres).

## Lugares e parroquias 
### Lugares de Fontarón 
### Parroquias de Becerreá 
## Notas 
## Véxase tamén 
### Outros artigos 
* Lugares de Becerreá
Isopentenil pirofosfato

[thumb|right|[Vía do mevalonato.]]

O **isopentenil pirofosfato** (IPP) , tamén chamado **isopentenil difosfato**  ou **pirofosfato de isopentenilo** (ás veces chamado isopreno activo) é un composto orgánico que funciona como intermediato na ruta de biosíntese de terpenos e esteroides pola vía clásica da HMG-CoA redutase. O IPP fórmase a partir de acetil-CoA por medio do  ácido mevalónico.

## Biosíntese
O IPP fórmase a partir do ácido mevalónico. Este transfórmase primeiro en mevalonato 5-fosfato e este despois en mevalonato 5-pirofosfato. Este último é o que se transforma en isopentenil pirofosfato pola acción do encima mevalonato 5-pirofosfato descarboxilase en dous pasos máis e na reacción despréndese un CO2 procedente do grupo carboxilo. Posteriormente o IPP transfórmase en xeranil pirofosfato e este en varios pasos orixina escualeno, que en varios pasos máis dará lugar a lanosterol e colesterol.

O IPP pode ser isomerizado a dimetilalil pirofosfato polo encima isopentenil pirofosfato isomerase.

[thumb|left|350px|Versión simplificada da vía de [síntese de esteroides, con moitos intermediarios omitidos. Móstranse por orde o isopentenil pirofosfato (IPP), o dimetilalil pirofosfato (DMAPP), o xeranil pirofosfato (GPP) e o escualeno.]]

O IPP pode tamén ser sintetizado pola vía alternativa á do mevalonato para a biosíntese de terpenos, na que se forma a partir do (*E*)-4-hidroxi-3-metil-but-2-enil pirofosfato (HMB-PP) por acción do encima HMB-PP redutase (LytB, IspH). Esta vía alternativa á do mevalonato é utilizada por moitas bacterias, protozoos apicomplexos como o axente da malaria, e nos plastos das plantas superiores.

## Notas
## Véxase tamén
### Outros artigos
* Isopreno
Lords of Dogtown

***Lords of Dogtown*** é un filme biográfico dirixido por Catherine Hardwicke e escrito por Stacy Peralta.

## Sinopse 
Narra a historia dos lendarios Z-Boys, un grupo de mozos surfeiros e skaters do barrio de Dogtown, nos Ánxeles, concretamente na praia de Venice dos anos 70. Cando os Z-Boys levaron a arte do monopatín ás piscinas baleiras das casas, convertéronse nunha pequena lenda californiana.

## Personaxes 
* John Robinson como Stacy Peralta
* Emile Hirsch como Jay Adams
* Rebecca De Mornay como Philaine
* William Mapother como Donnie
* Victor Rasuk como Tony Alva
* Nikki Reed como Kathy Alva
* Heath Ledger como Skip Engblom
* Vincent Laresca como Chino
* Elden Henson como Billy Z
* Michael Angarano como Sid
* Mitch Hedberg como Rapaz das rodas de uretano
* Stephanie Limb como Peggy Oki
* Mike Ogas como Bob Biniak
* Don Nguyen como Shogo Kubo
* Melonie Diaz como Blanca
* Eddie Cahill como Larry Gordon
* Laura Ramsey como Gabrielle
* America Ferrera como Thunder Monkey
* Sofia Vergara como Amelia
* Johnny Knoxville como Topper Burks
* Jay Adams como Convidado na festa da casa
* Ned Bellamy como Peter Darling
* Tony Alva como Home de Oregon na festa
* Charles Napier como Nudie
* Skip Engblom como Xuíz de saída da carreira de
* Stacy Peralta como TV Director
* Tony Hawk como Astronauta
* Joel McHale como Xornalista TV
* Bai Ling como Fotógrafo Punky
* Shea Whigham como Drake Landon
* Alexis Arquette como travesti
* Jeremy Renner como representante de Jay Adams
* Lance Mountain como Policía británico
* Andrew Miller como Dobre de skate de Stacy Peralta

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Mark Cavendish

250px|miniatura|dereita|Mark Cavendish (2016)
**Mark Cavendish**, nado o 21 de maio de 1985 en Douglas (Illa de Man), é un ciclista manx do Reino Unido. Fíxose profesional en 2006 co equipo T-Mobile, pasando en 2008 ó equipo HTC-Columbia, e en 2012 ó equipo Sky. Cavendish está considerado o mellor *sprinter* da súa xeración, e un dos mellores da historia.

## Palmarés 
Entre as vitorias mais salientables da súa carreira caben salientar as seguintes:
* 34 vitorias de etapa no Tour de Francia (4 en 2008, 6 en 2009, 5 en 2010, 5 en 2011, 3 en 2012, 2 en 2013, 1 en 2015, 4 en 2016 e 4 en 2021).
* 15 vitorias de etapa no Giro de Italia (2 en 2008, 3 en 2009, 2 en 2011, 3 en 2012 e 5 en 2013).
* 3 vitorias de etapa na Vuelta a España (as 3 en 2010).
* Campión do mundo de ciclismo en ruta en 2011. 18px
* Gañador da Milán-San Remo en 2009.

## Equipos 
* **Team Sparkasse** (2005-2006)
* **T-Mobile Team** (2006-2007)
* **Team HTC-Columbia-High Road** (2008-2011)
** *Team Columbia* (2008)
** *Team Columbia-HTC* (2009)
** *Team HTC-Columbia* (2010)
** *HTC-High Road* (2011)
* **Sky Procycling** (2012)
* **Omega Pharma-QuickStep** (2013-)

## Véxase tamén 
### Ligazóns externas 
* Perfíl de Mark Cavendish 
* Páxina oficial de Mark Cavendish
Kappa (empresa)

**Kappa** é a empresa téxtil, adicada á fabricación de roupa deportiva e accesorios, con sede central en Turín, na rexión do Piemonte en Italia. O nome da compañía refírese á letra "Kappa (Κ)" do alfabeto grego que representa ao fonema /k/.

## Historia 
Foi fundada en 1916 baixo o nome de *Maglificio Calzificio Torinese* (MCT), pola familia Vitale. Viviu momentos de crises nos anos 1960 e renaceu en 1994 despois de crebar ese mesmo ano da man de Marco Boglione. Ademais de Kappa, o grupo está integrado polas marcas Jesus Jeans, Roube dei Kappa, Superga e K-Way. No ano 2000 destacou o seu lanzamento ao mercado do tecido "Kombat" que luciron a  e a A.S. Roma. A súa primeira versión era combinación de Nylstar Meryl Microfibre e de Lycra DuPont.

## Equipos 
### Fútbol 
#### Seleccións 
* 

#### Clubs 
##### África 
*  Black Leopards
*  SuperSport United

##### América 
##### Asia 
##### Europa 
### Balonesto 
#### Seleccións 
*  Montenegro

### Clubs 
*  Angelico Biella
*  Virtus Roma
*  KK Partizan

### Hóckey herba 
#### Seleccións 
*  Malaisia

#### Clubs 
*  Club Banco Provincia de Buenos Aires

### Rugby 
#### National teams 
*  Corea do Sur
*  Italia
*  R.D. Congo
*  Uruguai

#### Clubs 
*  Los Matreros
*  Racing Métro 92
*  Club Athlétique Brive-Corrèze
*  Aviron Bayonnais
*  VRAC Valladolid

### Voleibol 
#### Clubs 
*  AS Gabeca Pallavolo

### Sky 
*  Italia

## Véxase tamén 
### Ligazóns externas 
* Sitio web de Kappa